biswa921/orwiki-latest-pages-articles-raw huggingface dataset:
ଓବିନଟଜୁମାବ

ଓବିନଟଜୁମାବ, ପୂର୍ବରୁ ଆଫୁଟୁଜୁମାବ ଭାବରେ ଜଣାଶୁଣା, ଏକ ଔଷଧ ଯାହା କ୍ରନିକ୍ ଲିମ୍ଫୋସାଇଟିକ୍ ଲିଉକେମିଆ (CLL) ଏବଂ ଫୋଲିକୁଲାର୍ ଲିମ୍ଫୋମା (FL) ରୋଗମାନଙ୍କର ଚିକିତ୍ସା ପାଇଁ ବ୍ୟବହୃତ ହୁଏ ।  ଯେତେବେଳେ ଫ୍ଲୁଡାରାବିନ୍ ବ୍ୟବହାର ହୋଇପାରିବ ନାହିଁ ସେତେବେଳେ ସିଏଲଏଲ (CLL) ବ୍ୟବହୃତ ହୁଏ । ଏହା ଏକ ଶିରାରେ ଧୀରେ ଧୀରେ ଇଞ୍ଜେକସନ ଆକାରରେ ଦିଆଯାଏ |  

ସାଧାରଣ ପାର୍ଶ୍ୱ ପ୍ରତିକ୍ରିୟାରେ ଉର୍ଦ୍ଧ୍ୱ ଶ୍ୱାସନଳୀ ସଂକ୍ରମଣ, ନିମୋନିଆ, ମୂତ୍ରାଙ୍ଗ ସଂକ୍ରମଣ, ହର୍ପିସ ଜୋସ୍ଟର, ତରଲ ଝାଡ଼ା, ଯନ୍ତ୍ରଣା, ଶୋଇବାରେ ଅସୁବିଧା, କେଶ ଝଡ଼ିବା, ଜ୍ୱର, କମ୍ ପ୍ଲାଟେଲେଟ୍ ସ୍ତର ଏବଂ କମ୍ ଶ୍ୱେତ ରକ୍ତ କଣିକା ସ୍ତର ହୋଇପାରେ । ଅନ୍ୟ ପାର୍ଶ୍ୱ ପ୍ରତିକ୍ରିୟାରେ ପ୍ରଗତିଶୀଳ ମଲ୍ଟିଫୋକାଲ୍ ଲ୍ୟୁକୋଏନସେଫାଲୋପାଥି ଏବଂ ହେପାଟାଇଟିସ ବି ପୁନଃ ସକ୍ରିୟ ହୋଇପାରେ । ଏହା ଏକ ମୋନୋକ୍ଲୋନାଲ ଆଣ୍ଟିବଡି ଯାହା ସିଡି୨୦ (CD20) ସହିତ ସଂଲଗ୍ନ ହୁଏ ଏବଂ ସେଠାରେ ପ୍ରତିରକ୍ଷା ପ୍ରଣାଳୀକୁ ନିର୍ଦ୍ଦେଶ ଦେଇଥାଏ । 

୨୦୧୩ ମସିହାରେ ଯୁକ୍ତରାଷ୍ଟ୍ରରେ ଏବଂ ୨୦୧୪ରେ ୟୁରୋପରେ ଚିକିତ୍ସା କ୍ଷେତ୍ରରେ ବ୍ୟବହାର ପାଇଁ ଓବିନଟଜୁମାବ ଅନୁମୋଦିତ ହୋଇଥିଲା ।  ଯୁକ୍ତରାଜ୍ୟରେ ୨୦୨୧ ସୁଦ୍ଧା ୧ଗ୍ରାମ ବିଶିଷ୍ଟ ଭାଏଲର ମୂଲ୍ୟ ୩,୩୦୦ ପାଉଣ୍ଡ ଥିଲା । ଯୁକ୍ତରାଷ୍ଟ୍ରରେ ଏହି ରାଶିର ମୂଲ୍ୟ ପ୍ରାୟ ୭,୨୦୦ ଡଲାର ଥିଲା ।

 ଆଧାର 

ଶ୍ରେଣୀ:ଚିକିତ୍ସା ବିଜ୍ଞାନ
ଏଫଗାର୍ଟିଗିମୋଡ଼ ଆଲଫା

ଏଫଗାର୍ଟିଗିମୋଡ଼ ଆଲଫା, Vyvgart ଏହାର ବେପାର ନାମ ନାମ, ହେଉଛି ଏକ ଔଷଧ ଯାହା ମ୍ୟାସ୍ଥେନିଆ ଗ୍ରାଭିସ୍ ରୋଗର ଚିକିତ୍ସା ପାଇଁ ବ୍ୟବହୃତ ହୁଏ ।  ନିର୍ଦ୍ଦିଷ୍ଟ ଭାବରେ ଏହା ସାଧାରଣ ରୋଗ ପାଇଁ ବ୍ୟବହୃତ ହୁଏ ଯେଉଁଥିରେ ଆସେଟିଲକୋଲିନ ରିସେପ୍ଟର ବିରୁଦ୍ଧରେ ଆଣ୍ଟିବଡି ଥାଏ । Text was copied from this source which is copyright European Medicines Agency. Reproduction is authorized provided the source is acknowledged. ଏହା ଏକ ଶିରାରେ ଇଞ୍ଜେକସନ ଆକାରରେ ଦିଆଯାଏ ।

ସାଧାରଣ ପାର୍ଶ୍ୱ ପ୍ରତିକ୍ରିୟାରେ ଶ୍ୱାସନଳୀ ସଂକ୍ରମଣ, ମୁଣ୍ଡବିନ୍ଧା ଏବଂ ମୂତ୍ରନଳୀ  ହୋଇପାରେ ।  ଅନ୍ୟାନ୍ୟ ପାର୍ଶ୍ୱ ପ୍ରତିକ୍ରିୟାରେ ଆଞ୍ଜିଓଇଡିମା ଅନ୍ତର୍ଭୁକ୍ତ ହୋଇପାରେ |  ଏହା ଏକ ଆଣ୍ଟିବଡି ଅଂଶ ଯାହା ନିଓନାଟାଲ ଏଫସି (Fc) ରିସେପ୍ଟର ସହିତ ସଂଯୁକ୍ତ ହୋଇ ଇମ୍ୟୁନୋଗ୍ଲୋବୁଲିନ ଜି (IgG) ର ପୁନଃ ବ୍ୟବହାରରୁ ରୋକିଥାଏ ।  ଏହା ଫଳରେ ମ୍ୟାସ୍ଥେନିଆ ଗ୍ରାଭିସରେ ଅସ୍ୱାଭାବିକ ଆସେଟିଲକୋଲିନ୍ ରିସେପ୍ଟର (AChR) ଆଣ୍ଟିବଡି ଆଇଜିଜିର ସାମଗ୍ରିକ ସ୍ତର ହ୍ରାସ ହୁଏ ।

୨୦୨୧ ମସିହାରେ ଯୁକ୍ତରାଷ୍ଟ୍ରରେ ଏବଂ ୨୦୨୨ରେ ୟୁରୋପରେ ଚିକିତ୍ସା କ୍ଷେତ୍ରରେ ବ୍ୟବହାର ପାଇଁ ଏଫଗାର୍ଟିଗିମୋଡ଼ ଆଲଫା ଅନୁମୋଦିତ ହୋଇଥିଲା ।  ଯୁକ୍ତରାଷ୍ଟ୍ରରେ ଏହାର ମୂଲ୍ୟ ୨୦୨୨ ସୁଦ୍ଧା ବାର୍ଷିକ ପ୍ରାୟ ୨୨୫,୦୦୦ ଡଲାର । ୨୦୨୨ ସୁଦ୍ଧା ଏହା ବ୍ରିଟେନରେ ବ୍ୟବସାୟିକ ଭାବରେ ଉପଲବ୍ଧ ହୋଇନାହିଁ ।

 ଆଧାର 

ଶ୍ରେଣୀ:ଚିକିତ୍ସା ବିଜ୍ଞାନ
ଚିଟ୍ଟି ବାବୁ

ଚିଟ୍ଟି ବାବୁ (; ସାଜିଆଃ ଅଦୀବ ଭାବରେ ମଧ୍ୟ ଜଣା, ୧୦ ଜାନୁଆରୀ ୧୯୬୪ – ୮ ନଭେମ୍ବର ୨୦୧୩) ଜଣେ ଭାରତୀୟ ଅଭିନେତା ତଥା ଉପସ୍ଥାପକ ଥିଲେ, ଯିଏକି ମୁଖ୍ୟତଃ ତାମିଲ କଥାଚିତ୍ର ଜଗତରେ କାମ କରୁଥିଲେ । ସେ ସନ୍ ଟିଭିରେ କମେଡି ଶୋ ଅସ୍ତପୋବାତୁ ୟାରୁର ଜଣେ ବିଚାରପତି ଭାବରେ ମଧ୍ୟ କାର୍ଯ୍ୟ କରିଥିଲେ ।

 ବ୍ୟକ୍ତିଗତ ଜୀବନ 
୧୯୬୪ ମସିହାର ଜାନୁଆରୀ ୧୦ ତାରିଖରେ ସେ ତାମିଲନାଡ଼ୁରେ ଜନ୍ମଗ୍ରହଣ କରିଥିଲେ । ସେ ଜରୀନା ଜବୀନଙ୍କୁ ବିବାହ କରିଥିଲେ; ତାଙ୍କର ଦୁଇ ପୁଅ ଓ ଜଣେ ଝିଅ ଥିଲେ ।

୪୯ ବର୍ଷ ବୟସରେ, ୨୦୧୩ ମସିହାର ନଭେମ୍ବର ୮ ତାରିଖରେ ସେ ମଧୁମେହରେ ପୀଡ଼ିତ ହୋଇ କୋମାକୁ ଚାଲିଯାଇଥିଲେ ଏବଂ ମୃତ୍ୟୁବରଣ କରିଥିଲେ ।

 ଆଧାର 

 ବାହାର ଲିଙ୍କ୍ 
 

ଶ୍ରେଣୀ:୧୯୬୪ ଜନ୍ମ
ଶ୍ରେଣୀ:୨୦୧୩ ମୃତ୍ୟୁ
ଶ୍ରେଣୀ:ତାମିଲ କଥାଚିତ୍ର ଅଭିନେତା
ଓର୍ଫ(ରୋଗ)

ଓର୍ଫ ହେଉଛି ଏକ ଭୂତାଣୁ ସଂକ୍ରମଣ ରୋଗ ଯାହା ଅନ୍ୟ ପ୍ରାଣୀମାନଙ୍କଠାରୁ ସଂକ୍ରମିତ ହୋଇଥାଏ । ଏହାର ଲକ୍ଷଣଗୁଡ଼ିକ ମଧ୍ୟରେ ହାତ କିମ୍ବା ଅଗ୍ରବାହୁର ଚର୍ମରେ କିଛି ସେଣ୍ଟିମିଟର ଆକାରର ଏକ ପୂଜ ଭରା ଫୋଟକା ବାହାରେ ।   ଏହାର କେନ୍ଦ୍ରଟି ଲାଲ୍ ଦେଖାଯାଏ ଯାହା ଚାରିପାଖ ଫିକା ଥାଏ ଏବଂ ପରେ ପରେ ଏହା ଉପରେ କ୍ରଷ୍ଟ ବା ଖଟି ଭିଡ଼ିଯାଏ । ସଂସ୍ପର୍ଶରେ ଅସିବାର ପ୍ରାୟ ଏକ ସପ୍ତାହ ପରେ ରୋଗ ଆରମ୍ଭ ହୁଏ ଏବଂ ସାଧାରଣତଃ ଗୋଟିଏ ରୋଗ ହୁଏ । ଯନ୍ତ୍ରଣା, ସାମାନ୍ୟ ଜ୍ୱର, କିମ୍ବା ଲସିକା ଗ୍ରନ୍ଥି ଫୁଲିଯାଇପାରେ । ଏରିଦେମା ମଲ୍ଟିଫର୍ମ ସହିତ କିଛି ଓର୍ଫ ଜଡିତ ଥାଏ ।

ଏହା ଓର୍ଫ ଭୂତାଣୁ କାରଣରୁ ହୁଏ ଯାହା ଏକ ପ୍ରକାର ପାରାପୋକ୍ସଭୂତାଣୁ । ଏହା ସାଧାରଣତଃ ମେଣ୍ଢା ବା ଛେଳିଠାରୁ ସଂକ୍ରମିତ ହୋଇ ବ୍ୟାପିଥାଏ ।  ଦୂଷିତ ବସ୍ତୁ କିମ୍ବା ଅନ୍ୟ ଲୋକଙ୍କଠାରୁ କ୍ୱଚିତ୍ ଘଟଣା ଘଟିପାରେ |  ପଶୁମାନଙ୍କ ସହିତ କାମ କରୁଥିବା ଲୋକମାନେ ସାଧାରଣତଃ ସଂକ୍ରମିତ ହୁଅନ୍ତି । ରୋଗ ଥରେ ଉପଶମ ହୋଇଗଲେ ଲୋକ ପୁନର୍ବାର ସଂକ୍ରମିତ ହୋଇପାରେ । ରୋଗ ନିର୍ଣ୍ଣୟ ହେବା ପରେ ପିସିଆର (PCR) ଦ୍ୱାରା ସମର୍ଥିତ ହୋଇପାରେ । କ୍ଷୀରର ନୋଡୁଲ୍ ସହିତ ଏହା ଏକ ପ୍ରକାର ପଶୁଖେତ ସ୍ଥିତ ପକ୍ସ ଓ ଦୁହାଁଳୀଙ୍କର ରୋଗ । 

ସାଧାରଣତଃ ଏହାର କୌଣସି ନିର୍ଦ୍ଦିଷ୍ଟ ଚିକିତ୍ସା ଆବଶ୍ୟକ ହୁଏ ନାହିଁ । ବେଳେବେଳେ ସିଡୋଫୋଭିର କିମ୍ବା ଇମିକ୍ୟୁମୋଡ ଔଷଧ ବ୍ୟବହୃତ ହୁଏ । ସେମାନଙ୍କୁ କ୍ୱଚିତ୍ କାଟିବା ଆବଶ୍ୟକ । ମେଣ୍ଢା ରୋଗକୁ ରୋକିବା ପାଇଁ ବ୍ୟବହୃତ ଏହି ଟିକା ଜୀବନ୍ତ ଏବଂ ମଣିଷଠାରେ ରୋଗ ସୃଷ୍ଟି କରିପାରେ । ସାଧାରଣତଃ ଏହି କ୍ଷତ ୮ ସପ୍ତାହ ଉପଶମ ହୋଇଯାଏ ।

ଛେଳି କିମ୍ବା ମେଣ୍ଢା ଚାଷ ହେଉଥିବା ଅଞ୍ଚଳରେ ଏହି ରୋଗ ଅପେକ୍ଷାକୃତ ସାଧାରଣ ଭାବରେ ଦେଖାଯାଏ । ଲୋକଙ୍କ ଅପେକ୍ଷା ପଶୁପଲ ସାଧାରଣତଃ ଅଧିକ ପ୍ରଭାବିତ ହୁଅନ୍ତି । ଅକ୍ଟୋବର ୨୦୧୯ରୁ ମଇ ୨୦୨୦ ମଧ୍ୟରେ ଦକ୍ଷିଣ-ପଶ୍ଚିମ ଇଥିଓପିଆରେ ଏହା ଅଧିକ ସାଧାରଣ ଭାବରେ ଦେଖାଯାଏ । ଏହି ରୋଗକୁ ଆନୁଷ୍ଠାନିକ ଭାବରେ ୧୭୮୭ରେ ବର୍ଣ୍ଣନା କରାଯାଇଥିଲା, ଯଦିଓ ଏହା ପୂର୍ବରୁ ଜଣା ଥିଲା । ଅନ୍ୟ ପ୍ରାଣୀମାନଙ୍କର ସାଧାରଣତଃ ମୁଖରେ କ୍ଷତ ସୃଷ୍ଟି ହୁଏ ।

 ଆଧାର 

ଶ୍ରେଣୀ:ଚିକିତ୍ସା ବିଜ୍ଞାନ
ପ୍ରସାଦ ବାବୁ

ପ୍ରସାଦ ବାବୁ ଜଣେ ଭାରତୀୟ ଅଭିନେତା ଯିଏକି ମୁଖ୍ୟତଃ ତେଲୁଗୁ କଥାଚିତ୍ର ଓ ଦୂରଦର୍ଶନ ଧାରାବାହିକ ଆଦିରେ କାମ କରନ୍ତି । ୧୯୭୬ ମସିହାରୁ ସେ ଅଭିନୟ ଜଗତ ସହିତ ଜଡ଼ିତ ।

 ଜନ୍ମ 
୧୯୫୦ ମସିହାରୁ ମାର୍ଚ୍ଚ ୨୯ ତାରିଖରେ ସେ ଜନ୍ମଗ୍ରହଣ କରିଥିଲେ ।

 ଅଭିନୀତ କଥାଚିତ୍ର 

 ଆନ୍ତୁଲେନି କଥା (୧୯୭୬)
 ମନା ବୂରି ପାଣ୍ଡବୁଲୁ (୧୯୭୮)
 ଡୋଙ୍ଗଲା ବେଟା (୧୯୭୮)
 ପୋଟ୍ଟେଲୁ ପୁନ୍ନାମ୍ମା (୧୯୭୮)
 ମା ବୂଲ୍ଲୋ ମହାସିବୁଦୁ (୧୯୭୯)
 ଇଦେ ନା ସମାଧାନମ୍ (୧୯୮୬)
 ବିଜ୍ରୁମ୍ଭନା (୧୯୮୬)
 ଭାର୍ଯ୍ୟା ଭାରତଲୁ (୧୯୮୮)
 ଅର୍ଥନାଧାମ (୧୯୮୯)
 ଅତା ମେଚିନା ଅଲ୍ଲୁଡ଼ୁ (୧୯୮୯)
 ଭିକି ଦାଦା (୧୯୮୯)
 କଲିୟୁଗ ଅଭିମନ୍ୟୁଡ଼ୁ (୧୯୯୦)
 ସୁପର ଏକ୍ସପ୍ରେସ୍ (୧୯୯୧)
 ପୋଲିସ୍ ଅଲ୍ଲୁଡ଼ୁ (୧୯୯୪)
 ମୁଦ୍ଡାୟି ମୁଦ୍ଦୁଗୁମ୍ମା (୧୯୯୫)
 ଅୟୋଧ୍ୟା ରାମାୟା (୨୦୦୦)
 ଏବଡ଼୍ରା ରାଓଡ଼ି (୨୦୦୧)
 ଦାମ୍ମୁ (୨୦୧୨)

 ଦୂରଦର୍ଶନ 

 ନିନ୍ନେ ପିଲ୍ଲାଡ଼ୁତା (ଜେମିନି ଟିଭି)
 ଜୟମ୍ (ଇଟିଭି)
 ଚିନ୍ନା କୋଡାଲୁ (ଜୀ ତେଲୁଗୁ)
 ରାମୁଲାମ୍ମା (ମାଆ ଟିଭି)
 ବୃନ୍ଦାବନ (ଜେମିନି ଟିଭି)
 ପ୍ରେମ୍ ନଗର (ଇଟିଭି)
 ଅନୁ ଆନେ ନେନୁ (ଜେମିନି ଟିଭି)

 ଆଧାର 

 ବାହାର ଲିଙ୍କ୍ 
 

ଶ୍ରେଣୀ:୧୯୫୦ ଜନ୍ମ
ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:ତେଲୁଗୁ ଦୂରଦର୍ଶନ ଅଭିନେତା
ଶ୍ରେଣୀ:ତାମିଲ କଥାଚିତ୍ର ଅଭିନେତା
ଶ୍ରେଣୀ:ତେଲୁଗୁ କଥାଚିତ୍ର ଅଭିନେତା
ଉତ୍କ୍ରମଣୀୟ ମସ୍ତିଷ୍କ ରକ୍ତନଳୀ ସଙ୍କୋଚନ ସିଣ୍ଡ୍ରୋମ

ଉତ୍କ୍ରମଣୀୟ ମସ୍ତିଷ୍କ ରକ୍ତନଳୀ ସଙ୍କୋଚନ ସିଣ୍ଡ୍ରମ (ରେଭରସିବ୍ଲ ସେରେବ୍ରାଲ ଭାସୋକନଷ୍ଟ୍ରିକ୍ସନ୍ ସିଣ୍ଡ୍ରୋମ ( RCVS ) ହେଉଛି ଏକ ରୋଗ ଯେଉଁଥିରେ ମସ୍ତିଷ୍କରେ ଥିବା ଧମନୀଗୁଡ଼ିକର ବିଭିନ୍ନ ସ୍ଥାନରେ ସଂକୋଚନ ଏବଂ ବିସ୍ଫାରଣ (ବିସ୍ତାର) ହୋଇଥାଏ । ଏହାର ଲକ୍ଷଣଗୁଡିକ ମଧ୍ୟରେ ସାଧାରଣତଃ ହଠାତ୍ ଆରମ୍ଭ ହୁଏ ଏବଂ ବାରମ୍ବାର ଏବଂ ଭୟଙ୍କର ମୁଣ୍ଡବିନ୍ଧା (thunderclap headaches) ହୁଏ । ଅନ୍ୟାନ୍ୟ ଲକ୍ଷଣ ମଧ୍ୟରେ ବାନ୍ତି, ଆଲୋକ ପ୍ରତି ସମ୍ବେଦନଶୀଳତା, ଦ୍ୱନ୍ଦ୍ୱ, ସ୍ଥାନୀୟ ସ୍ନାୟୁ ଜନିତ ଲକ୍ଷଣ ଏବଂ ବାତ ହୋଇପାରେ |   ରୋଗ ଜଟିଳ ହେଲେ ସବଆରାକନଏଡ଼ ରକ୍ତସ୍ରାବ ଏବଂ ଷ୍ଟ୍ରୋକ ହୋଇପାରେ । 

ବିପଦ କାରଣଗୁଡ଼ିକ ମଧ୍ୟରେ ପ୍ରସବ, ରକ୍ତନଳୀ-ସକ୍ରିୟ ଔଷଧ, ଏବଂ ଗର୍ଭଧାରଣର ଜଟିଳତା ଯୋଗୁ ହୋଇପାରେ ।  ଏଥିରେ ସମ୍ପୃକ୍ତ  ଔଷଧମଧ୍ୟରେ କୋକେନ, ସୁମାଟ୍ରିପଟାନ, ଖାଦ୍ୟ ବଟିକା, ଏସଏସଆରଆଇ (SSRI) ଏବଂ ସୁଡୋଏଫେଡ୍ରାଇନ୍ ଅନ୍ତର୍ଭୁକ୍ତ ହୋଇପାରେ ।  ସାଧାରଣତଃ ଡାକ୍ତରୀ ଇମେଜିଙ୍ଗ ଦ୍ୱାରା ରୋଗ ନିର୍ଣ୍ଣୟ କରାଯାଏ ।  ସମାନ ଭାବରେ ଉପସ୍ଥାପିତ ହେଉଥିବା ରୋଗମାନ ଯଥାକ୍ରମେ ସେରେବ୍ରାଲ ଆନିଉରିଜ୍ମ, ମସ୍ତିଷ୍କ ଧମନୀ ଡିସେକସନ, ମସ୍ତିଷ୍କ ଭେନସ୍ ସାଇନସ୍ ଥ୍ରୋମ୍ବୋସିସ୍, ଇସକେମିକ୍ ଷ୍ଟ୍ରୋକ୍, ପିଟୁଇଟାରି ଆପୋଲେକ୍ସି ଏବଂ ମସ୍ତିଷ୍କ ଭାସ୍କୁଲାଇଟିସ୍ କାରଣରୁ ସାବାରାକ୍ନଏଡ୍ ରକ୍ତସ୍ରାବ ହୋଇପାରେ । 

ଚିକିତ୍ସା ପାଇଁ ନିମୋଡିପାଇନ ପରି କ୍ୟାଲସିୟମ୍ ଚ୍ୟାନେଲ୍ ବ୍ଲକର୍ ବ୍ୟବହାର କରାଯାଇଛି । ଅଧିକାଂଶ ସମୟରେ ସମସ୍ତ ଲକ୍ଷଣ ତିନି ସପ୍ତାହ ମଧ୍ୟରେ ସ୍ୱୟଂ ଉପଶମ ହୋଇଯାଏ । ଅଳ୍ପ ସଂଖ୍ୟକ କ୍ଷେତ୍ରରେ କିଛି ଅଭାବ ରହିଯାଏ; ତୀବ୍ର ରୋଗ କିମ୍ବା ମୃତ୍ୟୁ କ୍ୱଚିତ ହୁଏ ।

ଏହା କେତେଥର ଘଟେ, ତାହା ଅଜ୍ଞାତ ଅଟେ କିନ୍ତୁ ଏହା ଅପେକ୍ଷାକୃତ ସାଧାରଣ ବୋଲି ବିଶ୍ୱାସ କରାଯାଏ । ପ୍ରଭାବିତ ଲୋକମାନେ ପ୍ରାୟ ୨୦ରୁ ୫୦ ବର୍ଷ ବୟସ୍କ ଅଟନ୍ତି । ପୁରୁଷଙ୍କ ଅପେକ୍ଷା ମହିଳାମାନେ ଅଧିକ ପ୍ରଭାବିତ ହୁଅନ୍ତି ।  ଏହି ଅବସ୍ଥା ପ୍ରଥମେ ୧୯୬୦ ଦଶକରେ ବର୍ଣ୍ଣନା କରାଯାଇଥିଲା; ତଥାପି ୨୦୦୭ ମସିହା ସୁଦ୍ଧା ବର୍ତ୍ତମାନର ନାମ ବ୍ୟବ‌ହୃତ ହୋଇନଥିଲା । 

 ଆଧାର 

ଶ୍ରେଣୀ:ଚିକିତ୍ସା ବିଜ୍ଞାନ
Reversible cerebral vasoconstriction syndrome

ଲେଉଟାଣି ଉତ୍କ୍ରମଣୀୟ ମସ୍ତିଷ୍କ ରକ୍ତନଳୀ ସଙ୍କୋଚନ ସିଣ୍ଡ୍ରୋମ
ଉତ୍କ୍ରମଣୀୟ ମସ୍ତିଷ୍କ ରକ୍ତନଳୀ ସଙ୍କୋଚନ ସିଣ୍ଡ୍ରମ

ଲେଉଟାଣି ଉତ୍କ୍ରମଣୀୟ ମସ୍ତିଷ୍କ ରକ୍ତନଳୀ ସଙ୍କୋଚନ ସିଣ୍ଡ୍ରୋମ
ରାମାନି ଆମ୍ମାଲ

ରାମାନି ଆମ୍ମାଲ (; ୧୯୫୪ - ୪ ଅପ୍ରେଲ ୨୦୨୩) ଜଣେ ତାମିଲ ଲୋକଗୀତ ଗାୟିକା ଥିଲେ, ଯିଏକି ତାଙ୍କ ଷ୍ଟେଜ୍ ନାମ ରକ୍‌ଷ୍ଟାର୍ ରାମାନି ଆମ୍ମାଲ ଭାବରେ ମଧ୍ୟ ଜଣାଶୁଣା । ୨୦୧୭ ମସିହାର ସେ ଜୀ ତାମିଲରେ ପ୍ରସାରିତ ସଙ୍ଗୀତ ଭିତ୍ତିକ ରିଆଲିଟି ଶୋ ସା ରେ ଗା ମା ପା ସିନିଅର୍‌ସ୍ରେ ଅଂଶଗ୍ରହଣ କରିବା ପରେ ଲୋକଲୋଚନକୁ ଆସିଥିଲେ । ଏହି କାର୍ଯ୍ୟକ୍ରମରେ ତାଙ୍କୁ  ବିଚାରପତିମାନେ 'ରକଷ୍ଟାର୍' ଭାବରେ ଭୂଷିତ କରାଇଥିଲେ । ୨୦୦୪ ମସିହାରେ ସେ କାଦଲ କଥାଚିତ୍ରରେ ପ୍ରଚ୍ଛଦପଟ ଗାୟିକା ଭାବରେ କାର୍ଯ୍ୟ କରିଥିଲେ ।

 ଜୀବନୀ 
ରାମାନି ଆମ୍ମାଲ ଏକ ମଧ୍ୟବିତ୍ତ ପରିବାରରେ ଜନ୍ମଗ୍ରହଣ କରିଥିଲେ ଏବଂ ପାରିବାରିକ ପୃଷ୍ଠଭୂମି ଯୋଗୁଁ ସେ ଅଧିକ ପଢ଼ିପାରିନଥିଲେ । ଅଭିନେତା ତଥା ରାଜନେତା ଏମ. ଜି. ରାମଚନ୍ଦ୍ରନଙ୍କ ଠାରୁ ଅନୁପ୍ରାଣିତ ହୋଇ ସଙ୍ଗୀତ ଶିକ୍ଷା ଗ୍ରହଣ କରିଥିଲେ । ଅଳ୍ପ ବୟସରୁ ସେ ସଙ୍ଗୀତ ପ୍ରତି ଆକର୍ଷିତ ହୋଇଥିଲେ, ମାତ୍ର ଆର୍ଥିକ ଅନଗ୍ରସରତା ପାଇଁ ଅନ୍ୟର ଘରେ କାମ କରି ଜୀବନଯାପନ କରୁଥିଲେ । ସେ ବିବାହ ତଥା ଅନ୍ୟାନ୍ୟ କାର୍ଯ୍ୟକ୍ରମରେ ଗୀତ ଗାଉଥିଲେ । କଥାଚିତ୍ରରେ ଗୀତ ଗାଇବା ପୂର୍ବରୁ ସେ ମୁଖ୍ୟତଃ ଜଣେ ଚାକରାଣୀ ଭାବରେ କାର୍ଯ୍ୟ କରୁଥିଲେ । ୨୦୦୪ ମସିହାରେ ତାମିଲ୍ ରୋମାଣ୍ଟିକ ଡ୍ରାମା ଫିଲ୍ମ କାଦଲରେ ସେ ଜଣେ ପ୍ରଚ୍ଛଦପଟ ଗାୟିକା ଭାବରେ ଗୀତ ଗାଇଥିଲେ । ଏହାପରେ ସେ କଥାବରାୟଣ (୨୦୦୮), ଥେନାଭାଟୁ (୨୦୦୮) ଏବଂ ହରିଦାସ (୨୦୧୩) ଭଳି କଥାଚିତ୍ରରେ ଗୀତ ଗାଇଥିଲେ । ଅଧିକ କଥାଚିତ୍ରରେ ଗୀତ ଗାଇବାର ସୁଯୋଗ ନ ମିଳିବାରୁ ସେ ପୁଣିଥରେ ଅନ୍ୟର ଘରେ କାମ କରି ଜୀବନ ଯାପନ କରୁଥିଲେ ।

୨୦୧୭ ମସିହାରେ, ୬୩ ବର୍ଷ ବୟସରେ, ସେ ଦୂରଦର୍ଶନ ରିଆଲିଟି ଶୋ'ରେ କାମ କରିଥିଲେ । ଜୀ ତାମିଲରେ ପ୍ରସାରିତ ସଙ୍ଗୀତ ଭିତ୍ତିକ ଧାରାବାହିକ ସା ରେ ଗା ମା ପା ସିନିଅର୍‌ସ୍ରେ ସେ ଅଂଶଗ୍ରହଣ କରିଥିଲେ । ଏହି କାର୍ଯ୍ୟକ୍ରମର ଶ୍ରେଷ୍ଠ ଦଶଜଣଙ୍କ ମଧ୍ୟରୁ ସେ ଜଣେ ଥିଲେ ଏବଂ ଅପ୍ରେଲ ୨୦୧୮ରେ ସେ ଏହି କାର୍ଯ୍ୟକ୍ରମର ପ୍ରଥମ ରନର୍‌ଅପ୍ ହୋଇଥିଲେ । ଏହି କାର୍ଯ୍ୟକ୍ରମ ପରେ ଜଣେ ପ୍ରଚ୍ଛଦପଟ ଗାୟିକା ଭାବରେ ଜୁଙ୍ଗା (୨୦୧୮), ସାଣ୍ଡାକୋଜି ୨ (୨୦୧୮), କପ୍ପାନ (୨୦୧୯), ଏବଂ ନେଞ୍ଜାମୁଣ୍ଡୁ ନର୍ମାୟୁଣ୍ଡୁ ଓଡୁ ରାଜା (୨୦୧୯) ଆଦିରେ ଗାଇଥିଲେ ।

୨୦୧୮ ମସିହାରେ ସେ ଦୂରଦର୍ଶନ ଧାରାବାହିକ ୟାରାଦି ନୀ ମୋହିନୀରେ ଏକ ସ୍ୱତନ୍ତ୍ର ଭୂମିକାରେ କାମ କରିଥିଲେ ।

 ମୃତ୍ୟୁ 
୨୦୨୩ ମସିହାର ଅପ୍ରେଲ ୪ ତାରିଖରେ ତାଙ୍କର ମୃତ୍ୟୁ ହୋଇଥିଲା । ମୃତ୍ୟୁବେଳକୁ ତାଙ୍କୁ ୬୯ ବର୍ଷ ବୟସ ହୋଇଥିଲା ।

 ଗୀତ 
ବର୍ଷ କଥାଚିତ୍ର ଗୀତ (ଗୁଡ଼ିକ) ମନ୍ତବ୍ୟ ୨୦୦୮ କଥାବରାୟଣ କଥାବାରାୟା ସାମି ୨୦୧୩ ହରିଦାସ ଭେଲାକୁଥାଇରାଇ ୨୦୧୮ ଜୁଙ୍ଗା ରାଇଜ୍ ଅଫ୍ ଜୁଙ୍ଗା ସାଣ୍ଡାକୋଜି ୨ ସେନଗରତନ ପାରାଏଇଲା ୨୦୧୯ ନେଞ୍ଜାମୁଣ୍ଡୁ ନର୍ମାୟୁଣ୍ଡୁ ଓଡୁ ରାଜା ଇଣ୍ଟରନେଟ୍ ପାସଙ୍ଗା କାପ୍ପାନ ସିରୁକ୍କି

 ଅଭିନୀତ କଥାଚିତ୍ର 

 ବମ୍ମାଇ ନାୟାଗି (୨୦୨୩)

 ଆଧାର 

ଶ୍ରେଣୀ:ଭାରତୀୟ ଲୋକଗୀତ ଗାୟିକା
ଶ୍ରେଣୀ:୨୦୨୩ ମୃତ୍ୟୁ
ପେଗ୍ଲୋଟିକେସ

ଟି

ପେଗ୍ଲୋଟିକେସ, ବେପାର ନାମ କ୍ରିଷ୍ଟେକ୍ସା, ହେଉଛି ଏକ ଔଷଧ ଯାହା ଦୀର୍ଘକାଳୀନ ବା କ୍ରନିକ୍ ଗାଉଟ ରୋଗର ଚିକିତ୍ସା ପାଇଁ ବ୍ୟବହୃତ ହୁଏ । ଯେଉଁମାନଙ୍କ ମଧ୍ୟରେ ଅନ୍ୟ ସମସ୍ତ ଚିକିତ୍ସା ଅକାମି ହୁଏ ତାଙ୍କ ନିମନ୍ତେ ଏହା ଏକ ତୃତୀୟ ଧାଡ଼ିର ଚିକିତ୍ସା ପଦ୍ଧତି । ଏହା ଏକ ଶିରାରେ ଇଞ୍ଜେକସନ ଆକାରରେ ଦିଆଯାଏ ।

ସାଧାରଣ ପାର୍ଶ୍ୱ ପ୍ରତିକ୍ରିୟାରେ ଗାଉଟ ଖରାପ ଦିଗକୁ ଗତି କରିବା, ଇଞ୍ଜେକସନ୍ ସ୍ଥାନରେ ଯନ୍ତ୍ରଣା, ବାନ୍ତି, ଘାଆ, କୋଷ୍ଠକାଠିନ୍ୟ ଏବଂ ଆନାଫାଇଲାକ୍‌ସିସ ହୋଇପାରେ । ଅନ୍ୟାନ୍ୟ ପାର୍ଶ୍ୱ ପ୍ରତିକ୍ରିୟାରେ ହୃଦ୍‌ପାତ ହୋଇପାରେ । 

ଗ୍ଲୁକୋଜ-୬-ଫସଫେତ ଡିହାଇଡ୍ରୋଜେନେନ ଅଭାବ ଥିବା ଲୋକଙ୍କଠାରେ ଏହା ବ୍ୟବହାର କରାଯିବା ଉଚିତ୍ ନୁହେଁ । ଏହା ଏନଜାଇମ୍ ୟୁରେଟ ଅକ୍ସିଡେଜ (ୟୁରିକେଜ୍) ର ଏକ ଉତ୍ପାଦିତ ରୂପ ।

୨୦୧୦ ମସିହାରେ ଯୁକ୍ତରାଷ୍ଟ୍ରରେ ଚିକିତ୍ସା କ୍ଷେତ୍ରରେ ବ୍ୟବହାର ପାଇଁ ପେଗ୍ଲୋଟେଜ୍ ଅନୁମୋଦିତ ହୋଇଥିଲା । ୟୁରୋପରେ ଏହା ୨୦୧୩ରେ ଅନୁମୋଦିତ ହୋଇଥିଲା କିନ୍ତୁ ୨୦୧୬ରେ ଏହାକୁ ପ୍ରତ୍ୟାହାର କରି ନିଆଯାଇଥିଲା । ଯୁକ୍ତରାଷ୍ଟ୍ରରେ ଏହାର ଗୋଟିଏ ମାତ୍ରାର ମୂଲ୍ୟ ପ୍ରାୟ ୨୬,୦୦୦ ଡଲାର ।

 ଆଧାର 

ଶ୍ରେଣୀ:ଚିକିତ୍ସା ବିଜ୍ଞାନ
ଦିପାଳୀ ବଡ଼ଠାକୁର

ଦିପାଳୀ ବଡ଼ଠାକୁର (୩୦ ଜାନୁଆରୀ ୧୯୪୧ - ୨୧ ଡିସେମ୍ବର ୨୦୧୮) ଭାରତୀୟ ଲୋକଗୀତ ଗାୟିକା, ଯିଏକି ମୁଖ୍ୟତଃ ଅହମିୟା ଭାଷାର ଗୀତ ଗାଉଥିଲେ । ୧୯୯୮ ମସିହାରେ ତାଙ୍କୁ ଭାରତର ଚତୁର୍ଥ ସର୍ବୋଚ୍ଚ ନାଗରିକ ପୁରସ୍କାର ପଦ୍ମଶ୍ରୀ ପୁରସ୍କାର ପ୍ରଦାନ କରାଯାଇଥିଲା ।

 ପ୍ରାରମ୍ଭିକ ଜୀବନ 
ବଡ଼ଠାକୁର ୧୯୪୧ ମସିହାରେ ଆସାମର ଶିବସାଗରର ସୋନାରିରେ ଜନ୍ମଗ୍ରହଣ କରିଥିଲେ ।Suchibrata Ray, Silpi Dipali Barthakuror 71 Sonkhyok Jonmodin, Amar Asom, 31 January 2012, accessed date: 03-02-2012 ତାଙ୍କ ବାପାଙ୍କ ନାମ ବିଶ୍ୱନାଥ ବଡ଼ଠାକୁର ଏବଂ ମାଆ ଚନ୍ଦ୍ରକାନ୍ତ ଦେବୀ ।  

 ସଂଗୀତ ବୃତ୍ତି 
ବଡ଼ଠାକୁର ଜଣେ ଗାୟକ ଭାବରେ ପ୍ରଥମେ କାମ କରିବା ଆରମ୍ଭ କରିଥିଲେ । ୧୯୫୮ ମସିହାରେ ଯେତେବେଳେ ସେ ନବମ ଶ୍ରେଣୀରେ ପଢ଼ୁଥିଲେ, ସେତେବେଳେ ସେ ଅଲ୍ ଇଣ୍ଡିଆ ରେଡିଓ, ଗୌହାଟୀ ପାଇଁ ଗୀତ, 'ମୋର୍ ବୋପାଇ ଲାହୋରି' ଗାଇଥିଲେ ।Suchibrata Ray, Silpi Dipali Barthakuror 71 Sonkhyok Jonmodin, Amar Asom, 31 January 2012, accessed date: 03-02-2012 ୧୯୫୯ ମସିହାରେ ଲାଚିତ୍ ବୋର୍ଫୁକାନ୍ କଥାଚିତ୍ର ପାଇଁ ସେ 'ଜୋବୋନ୍ ଆମୋନି କୋରେ ଚେନାଇଧୋନ୍' ଗୀତ ଗାଇଥିଲେ ।

ତାଙ୍କର ଅନ୍ୟ କେତେକ ଜଣାଶୁଣା ଆହମିୟା ଗୀତଗୁଡ଼ିକ ହେଉଛି:

 ସୋନୋର ଖାରୁ ନାଲେଜ ମୁକ
 ଜୁବୁନ୍ ଆମୋନି କୋରେ ଚେନାଡନ୍
 ଜଣ୍ଡୋନ୍ ଜୁନାଲିଟ୍
 କୋନମାନା ବୋରୋକ୍ସିର ସିପ୍
 ସେନା ମୋଇ ଜାଉ ଦେ
 ଓ ବନ୍ଧୁ ସୋମୋଇ ପାଲ୍ ଅମର ଫାଲେ

 ବ୍ୟକ୍ତିଗତ ଜୀବନ 
ବଡ଼ଠାକୁର ତାଙ୍କର ଶେଷ ଗୀତ 'ଲୁଇଟୋ ନେଜାବି ବୋଇ' ୧୯୬୯ରେ ଗାଇଥିଲେ ।Suchibrata Ray, Silpi Dipali Barthakuror 71 Sonkhyok Jonmodin, Amar Asom, 31 January 2012, accessed date: 03-02-2012 ଏହା ପରେ ସେ ଆମାୟୋଟ୍ରୋଫିକ୍ ଲାଟେରାଲ ସ୍କ୍ଲେରୋସିସ୍ରେ ପୀଡ଼ିତ ହୋଇଥିଲେ, ଫଳରେ ଗୀତ ଗାଇବାରେ ତାଙ୍କର ବାଧା ସୃଷ୍ଟି ହୋଇଥିଲେ । ୧୯୭୬ ମସିହାରେ ସେ ଆସାମୀ-ଭାରତୀୟ କଳାକାର ତଥା ଚିତ୍ରକର ନୀଲ୍ ପଢ଼ନ ବରୁଆଙ୍କୁ ବିବାହ କରିଥିଲେ ।

ଦୀର୍ଘ ଦିନ ଧରି ଅସୁସ୍ଥ ରହିବା ପରେ ଗୌହାଟୀର ନେମ୍‌କେୟାର ହସ୍ପିଟାଲରେ ୨୧ ଡିସେମ୍ବର ୨୦୧୮ରେ ତାଙ୍କର ଦେହାନ୍ତ ହୋଇଥିଲା । ସେ "ଆସାମର ନାଇଟ୍ଏଙ୍ଗେଲ୍" ଭାବରେ ଜଣାଶୁଣା ।

 ପୁରସ୍କାର 
୧୯୯୦–୯୨ ମସିହାରେ ଲୋକ ତଥା ପାରମ୍ପାରିକ ସଂଗୀତରେ ତାଙ୍କ ଅବଦାନ ପାଇଁ ତାଙ୍କୁ ପଦ୍ମଶ୍ରୀ ପୁରସ୍କାରରେ ସମ୍ମାନିତ କରାଯାଇଥିଲା ।

ପୁରସ୍କାର ତାଲିକା:

 ୧୯୯୮ ମସିହାରେ ଭାରତ ସରକାରଙ୍କ ଦ୍ୱାରା କଳା କ୍ଷେତ୍ରରେ ଅବଦାନ ପାଇଁ ପଦ୍ମଶ୍ରୀ
 ୨୦୧୦ ମସିହାରେ ଆସାମ ସରକାରଙ୍କ ଠାରୁ ସିଲିପି ବୋଟା ସମ୍ମାନ
 ସାଡୌ ଆସୋମ ଲେଖିକା ସମାରୋହ ସମିତି ଦ୍ୱାରା ୨୦୧୨ ମସିହାରେ ଏଡିୟୁ ହାଣ୍ଡିକ୍ ଶିଳ୍ପୀ ପୁରସ୍କାର

 ଆଧାର 

ଶ୍ରେଣୀ:୧୯୪୧ ଜନ୍ମ
ଶ୍ରେଣୀ:୨୦୧୮ ମୃତ୍ୟୁ
ଶ୍ରେଣୀ:ଭାରତୀୟ ଲୋକଗୀତ ଗାୟିକା
Amrit Bharat Express

ଅମୃତ ଭାରତ ଏକ୍ସପ୍ରେସ

ଅମୃତ ଭାରତ ଏକ୍ସପ୍ରେସ ହେଉଛି ଭାରତୀୟ ରେଳବାଇ ଦ୍ୱାରା ପରିଚାଳିତ ଏକ ନୋ-ଫ୍ରିଲ୍ସ ସୁପରଫାଷ୍ଟ ଏକ୍ସପ୍ରେସ ସେବା । ଏହା ଏକ ଶୀତତାପ ନିୟନ୍ତ୍ରିତ, ସ୍ୱଳ୍ପ ମୂଲ୍ୟର, ସ୍ଲିପର କମ୍‌ ସଂରକ୍ଷିତ ସେବା ଯାହା ସହରଗୁଡ଼ିକୁ ସଂଯୋଗ କରେ, ଯାହା ୮୦୦ କିଲୋମିଟରରୁ ଅଧିକ (୫୦୦ ମାଇଲ)ରୁ ଅଧିକ କିମ୍ବା ବିଦ୍ୟମାନ ସେବା ସହିତ ଯାତ୍ରା କରିବାକୁ ଦଶ ଘଣ୍ଟାରୁ ଅଧିକ ସମୟ ନେଇଥାଏ । ଟ୍ରେନ୍ସଟରେ ଦୁଇଟି ଲୋକୋମୋଟିଭ ଅଛି, ଯାହାର ଉଭୟ ପାଶ୍ୱର୍ରେ ଗୋଟିଏ ଏବଂ ସର୍ବାଧିକ କୋଚି ଘଣ୍ଟା ୧୧୦-୧୩୦ କିଲୋମିଟର (୬୮-୮୧ ମିଲିମିଟର) ସହିତ ୨୨ଟି କୋଚ ଟ୍ରେନ୍ସଟ୍‌ ଦୁଇଟି ଲୋକୋମୋଟିଭ ସହିତ ଗଠିତ । 

ଇତିହାସ : 

ଜୁଲାଇ ୨୦୨୩ରେ, ଭାରତୀୟ ରେଳବାଇ ଦୀର୍ଘ ଦୂରତା ଯାତ୍ରା ପାଇଁ ସ୍ଲିପର ଏବଂ ସାଧାରଣ ସୁବିଧା ସହିତ ଏକ ଶୀତତାପ ନିୟନ୍ତ୍ରିତ ଟ୍ରେନ୍‌ ପାଇଁ ଯୋଜନା ଘୋଷଣା କରିଥିଲା । ଏହି ଟ୍ରେନ୍‌ ସେଟ୍‌ଗୁଡ଼ିକ ଚେନ୍ନାଇର ଇଣ୍ଟିଗ୍ରାଲ୍‌ କୋଚ୍‌ ଫ୍ୟାକ୍ଟ୍ରି ଦ୍ୱାରା ଟ୍ରେନ୍‌ ସେଟ୍‌ ପିଛା ୬୫ କୋଟି (ୟୁଏସ୍‌ ୮.୧ ମିଲିୟନ ଡଲାର) ମୂଲ୍ୟରେ ନିର୍ମିତ । ପ୍ରଥମ ଟ୍ରେନ୍‌ ୩୦ ଡିସେମ୍ବର ୨୦୨୩ରେ ଫ୍ଲାଗ ହୋଇ ୧ ଜାନୁଆରୀରେ ବ୍ୟବସାୟିକ ସେବାରେ ପ୍ରବେଶ କରିଥିଲା । 

ରେକ୍‌ : 

ଅମୃତ ଭାରତ ଟେନ୍‌ଗୁଡ଼ିକ ଅଣ-ଶୀତତାପ ନିୟନ୍ତ୍ରିତ ଦ୍ୱିତୀୟ ଶ୍ରେଣୀ ଏବଂ ତିନିସ୍ତରୀୟ ସ୍ଲିପର କୋଚ ଉନ୍ନତ କରିଛନ୍ତି । ଚେନ୍ନାଇରେ ଇଣ୍ଟିଗ୍ରାଲ୍‌ କୋଚ୍‌ ଫ୍ୟାକ୍ଟ୍ରି ଦ୍ୱାରା ଏହି କୋଚ ପ୍ରସ୍ତୁତ କରାଯାଏ । ଉନ୍ନତ ତ୍ୱରାନ୍ୱିତ ଏବଂ ଦିଗ ଓଲପାଲଟ ସମୟକୁ କ୍ଷୁଦ୍ର ଟର୍ନାରାଉଣ୍ଡ ସମୟ ସକ୍ଷମ କରିବା ପାଇଁ ଅନ୍ୟ ଭାରତୀୟ ଟ୍ରେନ୍‌ ତୁଳନାରେ, ଟ୍ରେନ୍‌-ସେଟଗୁଡ଼ିକ ଏକ ପୁସ୍‌-ପଲ୍‌ ବିନ୍ୟାସରେ ଉଭୟ ମୁଣ୍ଡରେ ଏକ ଲୋକୋମୋଟିଭ ରହିବ । ଟ୍ରେନ୍‌-ସେଟ ଦୁଇଟି ଡଇଚ-୫ ଲୋକୋମୋଟିଭ ଦ୍ୱାରା ଚିତ୍ତରଞ୍ଜନ ଲୋକୋମୋଟିଭ ୱାର୍କସ୍‌ ଦ୍ୱାରା ନିର୍ମିତ କମ୍ପନ ପ୍ରତିରୋଧ ଇଞ୍ଜିନ ସହିତ ଚାଳିତ ହେବ ।

ପ୍ରତ୍ୟେକ ଟ୍ରେନ୍‌ ସେଟ୍‌ ୨୨ଟି କୋଚ ନେଇ ଗଠିତ, ଯେଉଁଥିରେ ୧୨ଟି ୩ ସ୍ତରୀୟ ସ୍ଲିପର କ୍ଲାସ, ୮ଟି ଦ୍ୱିତୀୟ ଶ୍ରେଣୀ ଏବଂ ଦୁଇଟି ଲଗେଜ କୋଚ ଉପଲବ୍ଧ । ଏହି କୋଚଗୁଡ଼ିକରେ ଇଲେକ୍ଟ୍ରିକ ଆଉଟଲେଟ୍‌, ରିଡିଂ ଲାଇଟ୍‌, ସିସିଟିଭି କ୍ୟାମେରା, ବାୟୋ-ଭାକ୍ୟୁମ୍‌ ଟଏଲେଟ୍‌, ସେନ୍ସର ଆଧାରିତ ୱାଟର ଟ୍ୟାପ୍‌ ଏବଂ ପାସେଞ୍ଜର ସୂଚନା ବ୍ୟବସ୍ଥା ରହିଛି । ଟ୍ରେନ୍‌ ସେଟ୍‌ଗୁଡ଼ିକରେ ସ୍ଥିରତା ଏବଂ ନିରାପତ୍ତାକୁ ସୁଗମ କରିବା ପାଇଁ ଟ୍ରେନ୍‌ ଆରମ୍ଭ ଏବଂ ଅଟକାଇବା ସମୟରେ ଏବଂ ସମ୍ପୂର୍ଣ୍ଣ ଆଚ୍ଛାଦିତ ଭେଷ୍ଟିବୁଲ୍‌ ସମୟରେ ଧକ୍କା ନହେବା ପାଇଁ ଅର୍ଦ୍ଧ-ସ୍ଥାୟୀ କପ୍ଲର୍‌ ମଧ୍ୟ ରହିବ । ଟ୍ରେନ୍‌ଗୁଡ଼ିକ ଘଣ୍ଟା ପ୍ରତି ୧୩୦ କିଲୋମିଟର ସର୍ବାଧିକ ଅନୁମତିପ୍ରାପ୍ତ ବେଗରେ (MPS) କାର୍ଯ୍ୟ କରିବ ।  

ସେବା : 

ତକ୍ରାଳୀନ ପ୍ରଧାନମନ୍ତ୍ରୀ ନରେନ୍ଦ୍ର ମୋଦୀ ୩୦ ଡିସେମ୍ବର ୨୦୨୩ରେ ଅଯୋଧ୍ୟା ଧାମ୍‌ ଜଙ୍କସନରୁ ଟ୍ରେନ୍‌କୁ ଝଣ୍ଡା ଦେଖାଇ ରବାନା କରିଥିଲେ । ପ୍ରଥମ ବାଣିଜ୍ୟିକ ସେବା ୧ ଜାନୁଆରୀ ୨୦୨୪ରେ ଆରମ୍ଭ ହୋଇଥିଲା ।
ଉତ୍ତାପ କ୍ଲାନ୍ତି

ଉତ୍ତାପ କ୍ଲାନ୍ତି କୁହାଯାଏ ଯେତେବେଳେ ଅତ୍ୟଧିକ ଉତ୍ତାପ ସଂସ୍ପର୍ଶ ଜନିତ ଝାଳ ବୋହିବା ଯୋଗୁ ଅତ୍ୟଧିକ ଜଳ ଓ ଲବଣ କମିଯିବା ଫଳରେ ଶରୀରରେ ଅନେକ ପ୍ରତିକ୍ରିୟା ହୁଏ ।  ଏହାର ଲକ୍ଷଣ ମଧ୍ୟରେ ମୁଣ୍ଡବିନ୍ଧା, ବାନ୍ତି, ହାଲୁକା ମୁଣ୍ଡ, ଝାଳ ବୋହିବା ଏବଂ ଶରୀରର ତାପମାତ୍ରା ବୃଦ୍ଧି ପାଏ କିନ୍ତୁ ୪୦.୫° ସେ (୧୦୪° ଫା) ରୁ ଅଧିକ ନୁହେଁ ।  ଲକ୍ଷଣମାନଙ୍କର ଆରମ୍ଭ ଶୀଘ୍ର କିମ୍ବା ଅନେକ ଦିନ ଧରି ହୋଇପାରେ।   ଚିକିତ୍ସା ନ ପାଇଲେ ଅଂଶୁଘାତ ହୋଇପାରେ ।

ଏହାର କାରଣରେ ଉଚ୍ଚ ତାପମାତ୍ରା ସଂସ୍ପର୍ଶ ଥାଇ ପର୍ଯ୍ୟାପ୍ତ ପରିମାଣର ତରଳ ପଦାର୍ଥ ଶରୀରରେ ନଥିଲେ  ଏହିପରି ପରିସ୍ଥିତ ଉତ୍ପନ୍ନ ହୁଏ । ବିପଦ କାରଣଗୁଡ଼ିକ ମଧ୍ୟରେ ଅଧିକ ତ‌ଥା ଅଳ୍ପ ବୟସ, ଉଚ୍ଚ ରକ୍ତଚାପ ଏବଂ ତୀବ୍ର ବ୍ୟାୟାମ ହୋଇଥାଏ ।   ଏହା ମଧ୍ୟମ ଗମ୍ଭୀରତାର ଏକ ପ୍ରକାର ଉତ୍ତାପ ରୋଗ ।  ଅଂଶୁଘାତ ପରି ଏଥିରେ ମାନସିକ ଦ୍ୱନ୍ଦ୍ୱ ହୁଏ ନାହିଁ ।

ଏହାର ପରିଚାଳନାରେ ଏକ ଶୀତଳ ପରିବେଶକୁ ଯିବା, ଥଣ୍ଡା ତରଳ ପଦାର୍ଥ ପିଇବା ଏବଂ ଶରୀର ଉପରେ ଥଣ୍ଡା ପାଣି ରଖିବା ଆବଶ୍ୟକ ହୁଏ । ବ୍ୟାୟାମ ବନ୍ଦ କରାଯିବା ଉଚିତ ଏବଂ ପ୍ରତ୍ୟକ୍ଷ ସୂର୍ଯ୍ୟ କିରଣରୁ ଦୂରେଇ ରହିବା ଉଚିତ୍ । ଜରୁରୀକାଳୀନ ବିଭାଗରେ ରୋଗୀ ଅବସ୍ଥାର ମୂଲ୍ୟାଙ୍କନ କରିବାକୁ ପରାମର୍ଶ ଦିଆଯାଏ । ଉତ୍ତାପ ଅଭ୍ୟାସ ଏବଂ ସୁସ୍ଥ ରହିବା ତାଲିମ ବିପଦକୁ ହ୍ରାସ କରିପାରେ । 

ଗରମ ଥକାପଣ ବା ଉତ୍ତାପ କ୍ଲାନ୍ତି ବର୍ଷକୁ ଲକ୍ଷ ଲକ୍ଷ ଲୋକଙ୍କୁ ପ୍ରଭାବିତ କରିଥାଏ । ଯୁକ୍ତରାଷ୍ଟ୍ରରେ ୧୦,୦୦୦ ଜଣଙ୍କ ମଧ୍ୟରୁ ୪ ଜଣ ଜରୁରୀକାଳୀନ ବିଭାଗକୁ ଯିବା ଆବଶ୍ୟକ ହୁଏ । ଆଗାମୀ କିଛି ଦଶନ୍ଧି ମଧ୍ୟରେ ଉତ୍ତାପ ରୋଗ ଅଧିକ ସାଧାରଣ ହେବ ବୋଲି ପୂର୍ବାନୁମାନ କରାଯାଇଛି । ଶୀତତାପ ନିୟନ୍ତ୍ରିତ ସ୍ଥାନଗୁଡିକର ଉପଲବ୍ଧତା ସହିତ ଶୀତ-ତାପ ନିୟନ୍ତ୍ରଣ ପାଇଁ ସୁପାରିଶ କରାଯାଇଥିବା ଯୋଜନା ସୁପାରିଶ କରାଯାଏ ।

 ଆଧାର 

ଶ୍ରେଣୀ:ଚିକିତ୍ସା ବିଜ୍ଞାନ
ବ୍ୟାସେ ଶୁଣୁଛ

ବ୍ୟାସେ ଶୁଣୁଛ ୨୦୨୨ ମସିହାରେ ମୁକ୍ତିଲାଭ କରିଥିବା ଏକ ଓଡ଼ିଆ କ୍ଷୁଦ୍ର ଚଳଚ୍ଚିତ୍ର । ଏହି କଥାଚିତ୍ରଟିର ପ୍ରଯୋଜନା କରିଥିଲେ ସୋମେଶ ମହାପାତ୍ର ଓ ଆଶୁତୋଷ ପଣ୍ଡା । ସୁମିତ ପଣ୍ଡା ଏହି କଥାଚିତ୍ରଟିର କାହାଣୀ, ସଂଳାପ ଓ ଗୀତ ରଚନା କରିଥିଲେ । ନିର୍ଦ୍ଦେଶକ ସିଦ୍ଧାର୍ଥ ଗୌତମ ଏହି କଥାଚିତ୍ରଟିର ଚିତ୍ରନାଟ୍ୟ ରଚନା କରିଥିଲେ ଏବଂ ନିର୍ଦ୍ଦେଶନା ଦେଇଥିଲେ । ସଙ୍ଗୀତକାର ବନି ମହାନ୍ତି ଏହି କଥାଚିତ୍ରଟିର ସ୍ୱର ସଂଯୋଜନା କରିଥିଲେ ।

ଦ୍ୱୀପନ୍ୱିତ ଦାଶମହାପାତ୍ର ଏହି କଥାଚିତ୍ରଟିରେ ଅଭିନୟ କରିଥିଲେ, ଯାହାକି ଆଧୁନିକ ସମୟରେ ବ୍ୟାସକବି ଫକୀର ମୋହନ ସେନାପତିଙ୍କୁ କରାଯାଇଥିବା କିଛି ପ୍ରଶ୍ନକୁ ନେଇ ନିର୍ମିତ ହୋଇଥିଲା ।

ଅଭିନୟ

 ଦ୍ୱୀପନ୍ୱିତ ଦାଶମହାପାତ୍ର

ଗୀତ ଏବଂ ସଙ୍ଗୀତ
ବନି ମହାନ୍ତି ଏହି କଥାଚିତ୍ରଟିର ସଙ୍ଗୀତ ନିର୍ଦ୍ଦେଶନା ଦେଇଥିଲେ ଓ କଣ୍ଠଦାନ କରିଥିଲେ । ଗୀତିକାର ସୁମିତ ପଣ୍ଡା ଏହି କଥାଚିତ୍ରଟିର ଗୀତ ରଚନା କରିଥିଲେ । 

ଗୀତ

ଆଧାର

ବାହାର ଆଧାର
 
 

ଶ୍ରେଣୀ:୨୦୨୨ର ଓଡ଼ିଆ କଥାଚିତ୍ର‌
ଓଜାନିମୋଡ

ଓଜାନିମୋଡ, ବେପାର ନାମ ଜେପୋସିଆ , ହେଉଛି ଏକ ଔଷଧ ଯାହା ମଲ୍ଟିପ୍ଲ ସ୍କ୍ଲେରୋସିସ ବା  ଏକାଧିକ ସ୍କ୍ଲେରୋସିସ୍ (ଏମ୍ଏସ୍) ଏବଂ ଅଲସରେଟିଭ କୋଲାଇଟିସ (UC) ର ଚିକିତ୍ସା ପାଇଁ ବ୍ୟବହୃତ ହୁଏ ।  ଏମ୍ଏସ୍ ମଧ୍ୟରେ କ୍ଲିନିକାଲ୍ ଆଇସୋଲେଟେଡ ସିଣ୍ଡ୍ରୋମ, ରିଲାପସିଙ୍ଗ-ରେମିଟିଙ୍ଗ୍ ଏବଂ ସକ୍ରିୟ ଦ୍ୱିତୀୟକ ପ୍ରଗତିଶୀଳ ରୋଗ ଅନ୍ତର୍ଭୁକ୍ତ । ଅଲସରେଟିଭ କୋଲାଇଟିସରେ ଏହି ଔଷଧ ମଧ୍ୟମରୁ ଗମ୍ଭୀର ଅବସ୍ଥା ଥିଲେ ବ୍ୟବହୃତ ହୁଏ । ଏହା ପାଟିରେ ଦିଆଯାଏ ।

ସାଧାରଣ ପାର୍ଶ୍ୱ ପ୍ରତିକ୍ରିୟାରେ ଉର୍ଦ୍ଧ୍ୱ ଶ୍ୱାସନଳୀ ସଂକ୍ରମଣ, ଯକୃତ ପ୍ରଦାହ, ଛିଡା ହେବା ସହିତ ନିମ୍ନ ରକ୍ତଚାପ, ମୂତ୍ରନଳୀ ସଂକ୍ରମଣ ଏବଂ ପିଠି ଯନ୍ତ୍ରଣା ହୋଇପାରେ । ଅନ୍ୟାନ୍ୟ ପାର୍ଶ୍ୱ ପ୍ରତିକ୍ରିୟାରେ ଅନିୟମିତ ହୃତ୍ ସ୍ପନ୍ଦନ, ଉଚ୍ଚ ରକ୍ତଚାପ ଏବଂ ମାକୁଲାର ଇଡିମା ହୋଇପାରେ । ଗର୍ଭଧାରଣର ୩ ମାସ ପୂର୍ବରୁ କିମ୍ବା ଗର୍ଭାଧାନ ସମୟରେ ବ୍ୟବହାର କଲେ ଶିଶୁକୁ କ୍ଷତି ପହଞ୍ଚାଇପାରେ । ଏହା ଏକ ସ୍ପିଙ୍ଗୋସିନ୍-1-ଫସଫେଟ୍ (S1P) ରିସେପ୍ଟର ଆଗୋନିଷ୍ଟ, ଯାହାଫଳରେ ଲିମ୍ଫୋସାଇଟ୍ ମସ୍ତିଷ୍କ ଏବଂ ମେରୁଦଣ୍ଡକୁ ଯିବା ବନ୍ଦ ହୋଇଯାଏ । 

୨୦୨୦ ମସିହାରେ ଆମେରିକା, ୟୁରୋପ ଏବଂ ଅଷ୍ଟ୍ରେଲିଆରେ ଚିକିତ୍ସା ପାଇଁ ଓଜାନିମୋଡ ଅନୁମୋଦିତ ହୋଇଥିଲା ।   ଯୁକ୍ତରାଜ୍ୟରେ ୪ ସପ୍ତାହର ଔଷଧ ଖର୍ଚ୍ଚ ୨୦୨୧ ସୁଦ୍ଧା ୧୪୦୦ ପାଉଣ୍ଡ ଥିଲା । ଯୁକ୍ତରାଷ୍ଟ୍ରରେ ଏହି ରାଶିର ମୂଲ୍ୟ ପ୍ରାୟ ୭୨୦୦ ଡଲାର ଥିଲା । 

 ଆଧାର 

ଶ୍ରେଣୀ:ଚିକିତ୍ସା ବିଜ୍ଞାନ
ରାସବେରିକେସ

ରାସବେରିକେସ, ଅନ୍ୟମାନଙ୍କ ମଧ୍ୟରେ ଏଲିଟେକ୍ ଏକ ବିକ୍ରୟ ନାମ, ହେଉଛି ଉଚ୍ଚ ୟୁରିକ ଏସିଡ ରକ୍ତସ୍ତର  ପାଇଁ ବ୍ୟବହୃତ ଏକ ଔଷଧ ଯାହା ଟ୍ୟୁମର୍ ଲାଇସିସ୍ ସିଣ୍ଡ୍ରୋମ ହେତୁ ଘଟିଥାଏ । ଏହା ଏକ ଶିରାରେ ଧୀରେ ଧୀରେ ଇଞ୍ଜେକସନ ଆକାରରେ ଦିଆଯାଏ ।

ସାଧାରଣ ପାର୍ଶ୍ୱ ପ୍ରତିକ୍ରିୟାରେ ବାନ୍ତି, ଜ୍ୱର, ଫୁଲା, ଉଦ୍‌ବେଗ, ମୁଣ୍ଡବିନ୍ଧା, ତରଳ ଝାଡ଼ା ଏବଂ  ହାଇପୋଫସଫେଟିମିଆ ହୋଇପାରେ । ଅନ୍ୟ ପାର୍ଶ୍ୱ ପ୍ରତିକ୍ରିୟାରେ ଆନାଫାଇଲକ୍‌ସିସ ଏବଂ ମେଥେମୋଗ୍ଲୋବିନେମିଆ ଅନ୍ତର୍ଭୁକ୍ତ ହୋଇପାରେ ।  ଗ୍ଲୁକୋଜ-୬-ଫସଫେଟ ଡିହାଇଡ୍ରୋଜେନେଜ  ଅଭାବ ଥିବା ଲୋକଙ୍କଠାରେ ଏହା ବ୍ୟବହାର କରାଯିବା ଉଚିତ ନୁହେଁ । ଏହା ରେକମ୍ବିନାଣ୍ଟ ଡିଏନଏ ଟେକ୍ନୋଲୋଜି ଦ୍ୱାରା ସୃଷ୍ଟି ହୋଇଥିବା ୟୁରେଟ୍ ଅକ୍ସିଡେଜ୍ ଏନଜାଇମ । 

୨୦୦୧ ମସିହାରେ ୟୁରୋପରେ ଏବଂ ୨୦୦୨ରେ ଯୁକ୍ତରାଷ୍ଟ୍ରରେ ଚିକିତ୍ସା କ୍ଷେତ୍ରରେ ବ୍ୟବହାର କରିବା ପାଇଁ ରାସବେରିକେସ ଅନୁମୋଦିତ ହୋଇଥିଲା   ଏହା ବିଶ୍ୱ ସ୍ୱାସ୍ଥ୍ୟ ସଂଗଠନର ଜରୁରୀ ଔଷଧ ତାଲିକାରେ ଅଛି । ଯୁକ୍ତରାଜ୍ୟରେ ୨୦୨୧ ସୁଦ୍ଧା ୭.୫ମିଗ୍ରା ଭାଏଲର ମୂଲ୍ୟ ୩୫୦ ପାଉଣ୍ଡ । ଯୁକ୍ତରାଷ୍ଟ୍ରରେ ଏହି ରାଶିର ମୂଲ୍ୟ ପ୍ରାୟ ୫,୦୦୦ ଡଲାର ଅଟେ। 

 ଆଧାର 

ଶ୍ରେଣୀ:ଚିକିତ୍ସା ବିଜ୍ଞାନ
ରୋଟିଗୋଟିନ

ରୋଟିଗୋଟିନ, ଅନ୍ୟମାନଙ୍କ ମଧ୍ୟରେ ନିଉପ୍ରୋ ଏକ ବେପାର ନାମ, ହେଉଛି ଏକ ଔଷଧ ଯାହା ପାର୍କିନ୍‌ସନ୍ ରୋଗ (ପିଡି) ଏବଂ ଅସ୍ଥିର ଗୋଡ଼ ସିଣ୍ଡ୍ରୋମ (Restless legs syndrome/ ଆରଏଲଏସ୍) ର ଚିକିତ୍ସା ପାଇଁ ବ୍ୟବହୃତ ହୁଏ । ଏହା ଦୈନିକ ଥରେ ଚର୍ମ ଉପରେ ପ୍ୟାଚ ଆକାରରେ ଲଗେଇଦିଆଯାଏ ।

ସାଧାରଣ ପାର୍ଶ୍ୱ ପ୍ରତିକ୍ରିୟାରେ ବାନ୍ତି, ନିଦ୍ରାଳୁ ଭାବ, ବର୍ଦ୍ଧିତ ଝାଳ, ଉଦ୍‌ବେଗ, ଏବଂ ଫୁଲା ହୋଇପାରେ । ଅନ୍ୟାନ୍ୟ ପାର୍ଶ୍ୱ ପ୍ରତିକ୍ରିୟାରେ ଆନାଫାଇଲକ୍‌ସିସ, ନିଦ୍ରାବେଶ, ସାଇକୋସିସ, ବାଧ୍ୟକାରୀ ଜୁଆ, ଏବଂ ଓଜନ ବୃଦ୍ଧି ହୋଇପାରେ । ଗର୍ଭାବସ୍ଥାରେ ନିରାପତ୍ତା ଚିନ୍ତା ଜନ‌କ ଅଛି । ଏହା ଅଣ-ଏର୍ଗୋଲିନ୍ ଶ୍ରେଣୀର ଏକ ଡୋପାମାଇନ୍ ଆଗୋନିଷ୍ଟ ।

୨୦୦୬ ମସିହାରେ ୟୁରୋପରେ ଏବଂ ୨୦୦୭ରେ ଯୁକ୍ତରାଷ୍ଟ୍ରରେ ଚିକିତ୍ସା ବ୍ୟବହାର ପାଇଁ ରୋଟିଗୋଟିନ ଅନୁମୋଦିତ ହୋଇଥିଲା ।  ଯୁକ୍ତରାଷ୍ଟ୍ରରେ ୨୦୨୧ ସୁଦ୍ଧା ମାସକୁ ଏହାର ଚିକିତ୍ସା ବାବଦ ପ୍ରାୟ ୭୫୦ ଡଲାର ଖର୍ଚ୍ଚ ହୋଇଥାଏ  ଯୁକ୍ତରାଜ୍ୟରେ ଏହି ରାଶିର ମୂଲ୍ୟ ୧୩୦ ପାଉଣ୍ଡ ।

 ଆଧାର 

ଶ୍ରେଣୀ:ଚିକିତ୍ସା ବିଜ୍ଞାନ
ମାଧୁରୀ ବଡ଼ଥୱାଲ

ମାଧୁରୀ ବଡ଼ଥୱାଲ ଉତ୍ତରାଖଣ୍ଡ ରାଜ୍ୟର ଜଣେ ଭାରତୀୟ ଲୋକଗୀତ ଗାୟିକା । ଅଲ ଇଣ୍ଡିଆ ରେଡିଓରେ ସ୍ୱର ସଂଯୋଜନା କରିଥିବା ପ୍ରଥମ ମହିଳା ସେ । ଉତ୍ତର ପ୍ରଦେଶର ପ୍ରଥମ ମହିଳା ସଙ୍ଗୀତଜ୍ଞ ଭାବରେ ସେ ସଙ୍ଗୀତ ଶିକ୍ଷକ ଭାବରେ କାର୍ଯ୍ୟ କରିଥିଲେ । ୨୦୧୯ ମସିହାରେ ଆନ୍ତର୍ଜାତୀୟ ମହିଳା ଦିବସରେ ତାଙ୍କୁ ତତ୍‌କାଳୀନ ଭାରତୀୟ ରାଷ୍ଟ୍ରପତି ରାମନାଥ କୋବିନ୍ଦ ନାରୀ ଶକ୍ତି ପୁରସ୍କାର ପ୍ରଦାନ କରିଥିଲେ । କଳା କ୍ଷେତ୍ରରେ ଉଲ୍ଲେଖନୀୟ ଭୂମିକା ଯୋଗୁଁ ଭାରତ ସରକାର ତାଙ୍କୁ ୨୦୨୨ ମସିହାରେ ଚତୁର୍ଥ ଭାରତୀୟ ସର୍ବୋଚ୍ଚ ନାଗରିକ ପୁରସ୍କାର  ସମ୍ମାନ ପଦ୍ମଶ୍ରୀ ପୁରସ୍କାର ପ୍ରଦାନ କରିଥିଲେ ।

 ଜୀବନୀ 
ବଡ଼ଥୱାଲଙ୍କ ପିତା ଜଣେ ଗାୟକ ଏବଂ ଜଣେ ସୀତାର ବାଦକ ଥିଲେ । ସେ ସ୍ନାତକ କରି ସାରିବା ପରେ ଏକ ମହାବିଦ୍ୟାଳୟରେ ସଙ୍ଗୀତ ଶିକ୍ଷିକା ଭାବରେ ଅନେକ ବର୍ଷ କାମ କରିଥିଲେ । ଖାଲି ସମୟରେ ସେ ନାଜିବାବାଦରେ ଅଲ ଇଣ୍ଡିଆ ରେଡିଓ ପାଇଁ ସ୍ୱର ସଂଯୋଜନା କରୁଥିଲେ । ସେ ଉତ୍ତରାଖଣ୍ଡର ଲୋକ ଗୀତ ତଥା ସଂଗୀତ ପ୍ରତି ଆକର୍ଷିତ ଥିଲେ, ଫଳରେ ରେଡିଓରେ 'ଧରୋହର' ନାମକ ଏକ କାର୍ଯ୍ୟକ୍ରମ ଆରମ୍ଭ କରିଥିଲେ । ଏହି କାର୍ଯ୍ୟକ୍ରମଟି ଉତ୍ତରାଖଣ୍ଡର ଐତିହ୍ୟ ଓ ଲୋକଗୀତକୁ ନେଇ ସୃଷ୍ଟି ହୋଇଥିଲା । ଉତ୍ତରାଖଣ୍ଡରେ ବ୍ୟବହୃତ ହୋଇଥିବା ପ୍ରତ୍ୟେକ ବାଦ୍ୟଯନ୍ତ୍ର ବାବଦରେ ତାଙ୍କର ଜ୍ଞାନ ଥିଲା । ସେ ଅନ୍ୟ ସଙ୍ଗୀତଜ୍ଞ ମାନଙ୍କୁ ଗୀତ ରେକର୍ଡ଼ କରିବାରେ ସାହାଯ୍ୟ କରନ୍ତି ।

ଜଣେ ଶିକ୍ଷିକା ଭାବରେ ଶିକ୍ଷାଦାନ କରିଥିବା ଶହ ଶହ ଲୋକଙ୍କ ମଧ୍ୟରେ ସଙ୍ଗୀତକୁ ବୃତ୍ତି ଭାବରେ ବାଛିବାକୁ ସେ ଅନେକଙ୍କୁ ପ୍ରେରଣା ଦେଇଛନ୍ତି ।"Dr Madhuri Barthwal's citation". Official Account of the Ministry of Women and Child Development, Government of India. 8 March 2019. Retrieved 11 January 2021. ସେ ତାଙ୍କ ସାଥୀ ଗରୱାଲୀ ଗାୟକ ନରେନ୍ଦ୍ର ସିଂ ନେଗିଙ୍କ ସହ ଗୀତ ଗାଇଛନ୍ତି ।Negi, Sunil. "President of India felicitates Dr. Madhuri Barthwal with prestigious "Women Empowerment Award"". NewsViewsNetwork. Retrieved 2021-01-12.

ସଙ୍ଗୀତ ପ୍ରସାରଣ ଓ ଶିକ୍ଷାଦାନ ପାଇଁ ତାଙ୍କର ଷାଠିଏ ବର୍ଷର ପରିଶ୍ରମକୁ ସମ୍ମାନ ଜଣାଇ ଭାରତର ରାଷ୍ଟ୍ରପତି ରାମ ନାଥ କୋବିନ୍ଦଙ୍କ ଦ୍ୱାରା ତାଙ୍କୁନାରୀ ଶକ୍ତି ପୁରସ୍କର ଦିଆଯାଇଥିଲା, ଯାହାଫଳରେ ଲୋକଲୋଚନକୁ ଆସିଥିଲେ ଏବଂ ତାଙ୍କ କାମ ସ୍ୱୀକୃତି ମିଳିଥିଲା ।"Dr Madhuri Barthwal's citation". Official Account of the Ministry of Women and Child Development, Government of India. 8 March 2019. Retrieved 11 January 2021. ଲୋକ ଗୀତ ତଥା ଲୋକ ସଙ୍ଗୀତ ସଂରକ୍ଷଣ ପାଇଁ ସେ ତାଙ୍କ ଜୀବନକୁ ଉତ୍ସର୍ଗ କରିଥିବା କଥା ଉଲ୍ଲେଖ କରାଯାଇଥିଲା ।

 ଆଧାର 

ଶ୍ରେଣୀ:ନାରୀଶକ୍ତି ପୁରସ୍କାର ବିଜେତା
ଶ୍ରେଣୀ:ଭାରତୀୟ ସଙ୍ଗୀତକାର
ଶ୍ରେଣୀ:ଭାରତୀୟ ଲୋକଗୀତ ଗାୟିକା
ଶ୍ରେଣୀ:ଜୀବିତ ବ୍ୟକ୍ତି
ଫ୍ଲାଭୋକ୍ସେଟ

ଫ୍ଲାଭୋକ୍ସେଟ (ଇଂରାଜୀ ଭାଷାରେ Flavoxate),  ଅନ୍ୟମାନଙ୍କ ମଧ୍ୟରେ ୟୁରିସ୍ପାସ (Urispas)  ହେଉଛି ଏକ ଔଷଧ ଯାହା ଅତିସକ୍ରିୟ ମୂତ୍ରାଶୟର ଚିକିତ୍ସା ପାଇଁ ବ୍ୟବହୃତ ହୁଏ । ଏହା ମୂତ୍ରାଙ୍ଗ ସଂକ୍ରମଣର ଲକ୍ଷଣ ପାଇଁ ମଧ୍ୟ ବ୍ୟବହୃତ ହୋଇପାରେ । ଏହା ପାଟିରେ ଦିଆଯାଏ ।

ସାଧାରଣ ପାର୍ଶ୍ୱ ପ୍ରତିକ୍ରିୟାରେ ଶୁଖିଲା ପାଟି, ଝାଳ ବୋହିବା ହ୍ରାସ, ମୁଣ୍ଡବିନ୍ଧା, ଅସ୍ପଷ୍ଟ ଦୃଷ୍ଟିଶକ୍ତି, କୋଷ୍ଠକାଠିନ୍ୟ, ମୂତ୍ର ଧାରଣ, ଯୌନ ଅସୁବିଧା, ଛାତି ଧଡ଼ ଧଡ଼ ହେବା ଏବଂ ଉତେଜନା ହୋଇପାରେ । ଗର୍ଭାବସ୍ଥାରେ ବ୍ୟବ‌ହାର କଲେ କ୍ଷତିର କୌଣସି ପ୍ରମାଣ ନଥିବାବେଳେ, ଏପରି ବ୍ୟବହାର ଭଲ ଭାବରେ ଅଧ୍ୟୟନ କରାଯାଇ ନାହିଁ |  ଏହା ଏକ ଆଣ୍ଟିସ୍ପାଜମୋଡିକ ଏବଂ ଆଣ୍ଟିକୋଲିନରଜିକ୍ ଯାହା ମୂତ୍ରାଶୟର କ୍ଷମତା ବୃଦ୍ଧି କରାଇଥାଏ ଏବଂ ମୂତ୍ର ଆବୃତ୍ତି ହ୍ରାସ କରିଥାଏ । 

୧୯୭୦ ରେ ଯୁକ୍ତରାଷ୍ଟ୍ରରେ ଚିକିତ୍ସା କ୍ଷେତ୍ରରେ ବ୍ୟବହାର ପାଇଁ ଫ୍ଲାଭୋକ୍ସେଟ ଅନୁମୋଦିତ ହୋଇଥିଲା । ଏହା ଏକ ସାଧାରଣ ଔଷଧ ଭାବରେ ଉପଲବ୍ଧ ।  ଯୁକ୍ତରାଜ୍ୟରେ ୨୦୦ ମିଗ୍ରା ବିଶିଷ୍ଟ ୯୦ଟି ବଟିକାର ମୂଲ୍ୟ ୨୦୨୧ ସୁଦ୍ଧା ୧୨ ପାଉଣ୍ଡ ଥିଲା । ଯୁକ୍ତରାଷ୍ଟ୍ରରେ ଏହି ରାଶିର ମୂଲ୍ୟ ପ୍ରାୟ ୪୮ ଡଲାର ଅଟେ । 

 ଆଧାର 

ଶ୍ରେଣୀ:ଚିକିତ୍ସା ବିଜ୍ଞାନ
ଭେମୁରାଫେନିବ

ଭେମୁରାଫେନିବ (ଇଂରାଜୀ ଭାଷାରେ Vemurafenib), ଏକ ବେପାର ନାମ  ଜେଲବୋରାଫ, ହେଉଛି ଏକ ଔଷଧ ଯାହା କେତେକ ପ୍ରକାରର ବିଳମ୍ବିତ ପର୍ଯ୍ୟାୟ ମେଲାନୋମା ଏବଂ ଏରଧେମ-ଚେସ୍ଟର ରୋଗର ( Erdheim-Chester disease) ଚିକିତ୍ସା ପାଇଁ ବ୍ୟବହୃତ ହୁଏ । ନିର୍ଦ୍ଦିଷ୍ଟ ଭାବରେ ବିଆଏଫ ଭି୬୦୦ଇ (BRAF V600E) ମ୍ୟୁଟେସନ ପରିବର୍ତ୍ତନ ଥିଲେ ଏହା ବ୍ୟବହୃତ ହୁଏ |  ଏହା ପାଟିରେ ଦିଆଯାଏ ।  

ସାଧାରଣ ପାର୍ଶ୍ୱ ପ୍ରତିକ୍ରିୟାରେ ଗଣ୍ଠି ଯନ୍ତ୍ରଣା, କେଶ ଝଡ଼ିବା, ଗଲୁ, ପ୍ରଲମ୍ବିତ କ୍ୟୁଟି ଏବଂ ଥକ୍କାପଣ ହୋଇପାରେ । ଅନ୍ୟ ପାର୍ଶ୍ୱ ପ୍ରତିକ୍ରିୟାରେ ଡୁପିଟ୍ରେନ୍ସ କଣ୍ଟ୍ରାକଚର, ବିକିରଣ ଚିକିତ୍ସା ପ୍ରତି ସମ୍ବେଦନଶୀଳତା, ଆଖି ପ୍ରଦାହ,  ଯକୃତ ସମସ୍ୟା ଏବଂ ଏକ ନୂତନ କର୍କଟ ହୋଇପାରେ । ଗର୍ଭାବସ୍ଥାରେ ବ୍ୟବହାର କଲେ ଶିଶୁର କ୍ଷତି ହୋଇପାରେ । ଏହା ବି-ରାଫ୍ ଏନଜାଇମକୁ ଅବରୋଧ କରି କାର୍ଯ୍ୟକ୍ଷମ ହୁଏ ।

୨୦୧୧ ମସିହାରେ ଯୁକ୍ତରାଷ୍ଟ୍ରରେ ଏବଂ ୨୦୧୨ରେ ୟୁରୋପରେ ଚିକିତ୍ସା  କ୍ଷେତ୍ରରେ ବ୍ୟବହାର ପାଇଁ ଭେମୁରାଫେନିବ ଅନୁମୋଦିତ ହୋଇଥିଲା ।  ଯୁକ୍ତରାଜ୍ୟରେ ୨୪୦ ମିଗ୍ରା ବିଶିଷ୍ଟ ୫୬ଟି ବଟିକାର ମୂଲ୍ୟ ୨୦୨୧ ମସିହାରେ ୧୭୫୦ ପାଉଣ୍ଡ ଥିଲା । ଯୁକ୍ତରାଷ୍ଟ୍ରରେ ଏହି ରାଶିର ମୂଲ୍ୟ ପ୍ରାୟ ୨୬୫୦  ଡଲାର ଅଟେ ।

 ଆଧାର 

ଶ୍ରେଣୀ:ଚିକିତ୍ସା ବିଜ୍ଞାନ
ବତୂଲ ବେଗମ

ବତୂଲ ବେଗମ ଜଣେ ଭାରତୀୟ ରାଜସ୍ଥାନୀ ଲୋକଗୀତ ଗାୟିକା । ସେ ରାଜସ୍ଥାନର ଜୟପୁରର ଅଧିବାସୀ । ସେ ମୁଖ୍ୟତଃ ରାଜସ୍ଥାନୀ ଲୋକଗୀତ ମାଣ୍ଡ୍ ଓ ଭଜନ ପରିବେଷଣ କରିଥାନ୍ତି; ଯାହା ପାଇଁ ତାଙ୍କର ଆନ୍ତର୍ଜାତୀୟ ସ୍ତରରେ ମଧ୍ୟ ପ୍ରସିଦ୍ଧି ରହିଛି । ସେ ଢୋଲ, ଢୋଲକ ଏବଂ ତବଲା ଭଳି ବାଦ୍ୟଯନ୍ତ୍ର ମଧ୍ୟ ବଜାନ୍ତି । ୬୯ ବର୍ଷ ବୟସରେ ୨୦୨୨ ମସିହାର ଆନ୍ତର୍ଜାତୀୟ ମହିଳା ଦିବସ ଅବସରରେ ତାଙ୍କୁ ଭାରତ ସରକାରଙ୍କ ଦ୍ୱାରା ୨୦୨୧ ମସିହା ପାଇଁ ନାରୀ ଶକ୍ତି ପୁରସ୍କାର ପ୍ରଦାନ କରାଯାଇଥିଲା ।

 ଶିକ୍ଷା 
ବେଗମ ବତୂଲଙ୍କ ଗାଆଁରେ ବିଦ୍ୟାଳୟ ନଥିବାରୁ ତଥା ପାରିବାରିକ ସ୍ଥିତି ହେତୁ ସେ ଅଧିକ ପଢ଼ିପାରିନଥିଲେ, କେବଳ ୫ମ ଶ୍ରେଣୀ ଯାଏଁ ପଢ଼ିଥିଲେ, ମାତ୍ର ବିଭିନ୍ନ ଲୋକମାନଙ୍କ ସହିତ ମିଶିବା ଫଳରେ କିଛି କିଛି ଜ୍ଞାନ ଆହରଣ କରିଥିଲେ । ସଙ୍ଗୀତରେ ରୁଚି ଥିବାରୁ ସେ ଘରୁ ହିଁ ବାଦ୍ୟଯନ୍ତ୍ର ବଜାଇବା ଶିଖିଥିଲେ ଏବଂ ଗାଆଁ ମନ୍ଦିରରେ ଢୋଲ ବଜେଇବା ତଥା ଭଜନ ପରିବେଷଣ ଆରମ୍ଭ କରିଥିଲେ । ସେ ମୁସଲାମନ ଧର୍ମର ହୋଇଥିବାରୁ ତାଙ୍କୁ କେବେକେବେ ବାରଣ କରାଯାଇଥିଲା, ମାତ୍ର ସେ ଏହି କାର୍ଯ୍ୟରୁ ବିରତ ହୋଇନଥିଲେ ।

 ଲୋକଗୀତ 
ସେ ଭଜନ ଓ ରାଜସ୍ଥାନୀ ଲୋକଗୀତ ମାଣ୍ଡ୍ ପରିବେଷଣ କରିଥାନ୍ତି । ୨୦୨୨ ମସିହା ସୁଦ୍ଧା ସେ ପ୍ୟାରିସ୍, ସ୍ପେନ୍, ବାର୍ସଲୋନା, ମୋନକା, ଟୁନିଜା, ଇଟାଲୀ ଭଳି ପାଖାପାଖି ୨୫ରୁ ଅଧିକ ଦେଶ ଭ୍ରମଣ କରି ମାଣ୍ଡ୍ ଗୀତ ଓ ଭଜନ ପରିବେଷଣ କରିଛନ୍ତି । ଜୟପୁରରେ ସେ ପିଲାମାନଙ୍କୁ ଭାରତୀୟ ଲୋକଗୀତ ଶିକ୍ଷା ଦେଇଥାନ୍ତି, ଯେଉଁଠି ପିଲାମାନେ ସଙ୍ଗୀତ ଶିକ୍ଷା କରିବାକୁ ତାଙ୍କ ଘରକୁ ଆସିଥାନ୍ତି ।

 ପୁରସ୍କାର 

 ନାରୀ ଶକ୍ତି ପୁରସ୍କାର, ୨୦୨୧

 ଆଧାର 

ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:ନାରୀଶକ୍ତି ପୁରସ୍କାର ବିଜେତା
ଶ୍ରେଣୀ:ଭାରତୀୟ ଲୋକଗୀତ ଗାୟିକା